Poliisipartio kulkee voimattomana lehmien perässä Meri-Porissa. Seurue etenee muutaman kilometrin tuntivauhtia ja jonon jatkeena matelee reippaasti vauhtiaan pudottamaan joutunut juna.

Lounais-Suomen poliisin yleisjohtaja Timo Malinen otti yhteyttä Yle Porin toimitukseen siinä toivossa, että lehmien omistaja löytyisi.

– Jos karjanomistaja kuulisi ja hakisi ammunsa parempaan talteen. Poliisipartio on lehmien kanssa aika neuvottomana ja keinot ovat vähissä kolmea lehmää vastaan.

Lehmät eivät ole osoittaneet aggressiivista käytöstä junaa kohtaan. Timo Malinen

Karkulaiset ovat osoittaneet, että sanonta lehmän hermoista pitää paikkaansa. Ne eivät ole häiriintyneet hätistely-yrityksistä vaan jatkavat rauhallisina matkaansa.

– Niillä on ilmeisesti hyvä olla, kun eivät ole osoittaneet aggressiivista käytöstä junaa kohtaan, Malinen toteaa.

Lehmät seikkailevat Meri-Porin suunnalla. Omistaja saa niiden tarkan sijainnin tietoonsa hätäkeskuksesta.

Kello 10:51 lisätty tieto: Lehmien omistaja on löytynyt ja karkulaiset on palautettu kotiin.